Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pasiūlytų pakeitimų Tarybos bendrojoje pozicijoje dėl pasiūlymo dėl Europos parlamento ir Tarybos direktyvos dėl laivų apžiūros ir tikrinimo organizacijų ir atitinkamos jūrų administracijų veiklos bendrųjų taisyklių ir standartų IŠ dalies keičiantI(S) Komisijos pasiūlymą pagal EB sutarties 250 straipsnio 2 dalį /* KOM/2008/0828 galutinis - COD 2005/0237 */





[pic] | EUROPOS BENDRIJŲ KOMISIJA | Briuselis, 26.11.2008 KOM(2008) 828 galutinis 2005/0237 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pasiūlytų pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl laivų apžiūros ir tikrinimo organizacijų ir atitinkamos jūrų administracijų veiklos bendrųjų taisyklių ir standartų IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2005/0237 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pasiūlytų pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl laivų apžiūros ir tikrinimo organizacijų ir atitinkamos jūrų administracijų veiklos bendrųjų taisyklių ir standartų (Tekstas svarbus EEE) 1. Įžanga EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Toliau pateikiama Komisijos nuomonė dėl Europos Parlamento pasiūlytų 34 pakeitimų. 2. Bendrosios aplinkybės Pasiūlymas Europos Parlamentui ir Tarybai pateiktas (dokumentas COM (2005) 587 galutinis – 2005/0237COD) | 2006 m. sausio 30 d. | Europos ekonomikos ir socialinių reikalų komiteto nuomonė pateikta | 2006 m. rugsėjo 13 d. | Regionų komiteto nuomonė pateikta | 2006 m. birželio 15 d. | Europos Parlamento nuomonė pateikta (pirmasis svarstymas) | 2007 m. balandžio 25 d. | Bendroji pozicija priimta | 2008 m. birželio 6 d. | Europos Parlamento nuomonė pateikta (antrasis svarstymas) | 2008 m. rugsėjo 24 d. | 3. Pasiūlymo tikslas Pasiūlymo tikslas – reformuoti Direktyva 94/57/EB (OL L 319, 1994 12 12, p. 20) nustatytą Bendrijos sistemą, pagal kurią pripažįstamos organizacijos (klasifikacinės bendrovės), valstybių narių įgaliotos tikrinti ir sertifikuoti laivų saugą pagal tarptautinius susitarimus. Ketvirtą kartą atliekant direktyvos pakeitimą bus parengta nauja dokumento redakcija. Pasiūlymu parengti naują dokumento redakciją pirmiausia siekiama: 1. sustiprinti pripažintų organizacijų priežiūros sistemas, įsteigiant įstaigą, atsakingą už bendrų, bet nepriklausomų šių organizacijų kokybės valdymo sistemų sertifikavimą; 2. suvienodinti esamą dvejopo – įprastinio ir riboto – pripažinimo sistemą; nuo šiol pripažinimas turės būti suteikiamas atsižvelgiant tik į atitinkamų organizacijų teikiamų paslaugų kokybę ir veiklos rezultatus, o šių organizacijų dydis nebebus svarbus; 3. supaprastinti ir patobulinti Bendrijos pripažinimo kriterijų struktūrą juos sugriežtinant; 4. reformuoti nuobaudų sistemą, pagal kurią šiuo metu numatyta tik sustabdyti arba panaikinti pripažinimą; pasiūlymu siekiama įvesti pagrįstesnę ir veiksmingesnę piniginių nuobaudų sistemą, išlaikant galimybę labai rimtų nusižengimų atveju pripažinimą panaikinti; 5. įvesti abipusį pripažintų organizacijų klasifikavimo liudijimų (atitikties šių organizacijų vidaus techninėms taisyklėms liudijimų) pripažinimą, visų pirma liudijimų, kurie suteikiami jūrų įrenginiams remiantis lygiaverčiais techniniais standartais; 6. aiškiau suformuluoti tam tikrų direktyvos nuostatų taikymo sritį arba supaprastinti tų nuostatų taikymą. 4. Komisijos nuomonė dėl Europos Parlamento pasiūlytų pakeitimų 4.1. Pakeitimai, kuriems Komisija pritaria Komisija visiškai pritaria 1, 14–17, 19–24, 33 ir 34 pakeitimams. Pakeitimai, kuriems Komisija pritaria iš dalies - Komisija pritaria 8 pakeitimo a punktui, tačiau nepritaria b punktui, kuriuo pateikiama nauja per pirmąjį svarstymą pateiktos Parlamento nuomonės formuluotė, kadangi, remdamasi 2008 m. birželio 11 d. savo nuomonėje[1] išdėstytomis priežastimis, Komisija mano, kad bendrosios pozicijos tekstas yra tinkamesnis. Pakeitimai, kuriems Komisija neprieštarauja: - Komisija neprieštarauja 10, 11 ir 12 pakeitimams su sąlyga, kad į juos įtraukiamos Komisijos pateikto Direktyvos dėl atitikties vėliavos valstybių įsipareigojimams pasiūlymo dalys; tačiau šiuose pakeitimuose pateiktos sąvokos turėtų būti taikomos tik nuostatoms, susijusioms su vėliavos valstybių reikalavimais. Komisija pabrėžia, kad Tarybai pavyko pasiekti susitarimą dėl Komisijos pateikto Direktyvos dėl vėliavos valstybių įsipareigojimų pasiūlymo. Šis politinis susitarimas susijęs su 1, 10–12, 14–17, 19–24 ir 33 pakeitimų pagrindinėmis temomis, todėl taikant taikinimo procedūrą minėtų pakeitimų nebeprireiks. 4.2. Pakeitimai, kuriems Komisija nepritaria - Komisija nepritaria 2–7, 9, 13, 18 ir 25–32 pakeitimams, kuriais pateikiama nauja per pirmąjį svarstymą pateiktos Parlamento nuomonės formuluotė, kadangi, remdamasi 2008 m. birželio 11 d. savo nuomonėje išdėstytomis priežastimis, Komisija mano, kad bendrosios pozicijos tekstas yra tinkamesnis. 5. Išvada Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau. [1] COM (2008) 370 galutinis.